এছাড়া ডাটা হোস্টিংয়ের জন্য পর্যাপ্ত ডাটাও সরকারের কাছে অনলাইনে নেই বলে সংশ্লিষ্ট সূত্র জানিয়েছে। সূত্রমতে, সরকারি ডাটাগুলো এখনো ‘র’ বা প্রাথমিক অবস্থায় রয়ে গেছে। অপরদিকে প্রাইভেট সংস্থা যেমন ব্যাংক বা বড় প্রতিষ্ঠান- এরা সরকারের কাছে ডাটা রাখার কোনো বাধ্যবাধকতাও নেই। আগ্রহও নেই এদের। ফলে বাংলাদেশ কম্পিউটার কাউন্সিলে যে ডাটা সেন্টার আছে এর মাত্র ২০ ভাগ এখন ব্যবহৃত হচ্ছে। সরকারের সমস্ত ডাটা অনলাইনে দেয়া হলেও বর্তমান ডাটা সেন্টারটির ৫০%-৬০% এর বেশি ব্যবহার করা যাবে না।